#PleGandia: S'oficialitza la marxa d'un dels artífex de la reactivació econòmica de Gandia
18 novembre 2021

## #PleGandia: S'oficialitza la marxa d'un dels artífex de la reactivació econòmica de Gandia18 novembre 2021Última actualització: 18 novembre 2021

![](../gestion/img/8e12d2ef39bc4d6e657d94b0ef49b201110fda8cf9d8ce01e528363dd16e271f.jpg)  
  

El Ple ordinari de l’Ajuntament de Gandia corresponent al mes de novembre ha fet oficial aquest matí la renúncia al seu càrrec, per raons personals, del regidor **Ferran Martínez Mendoza** (Compromís +´ Gandia unida), tal i com ell mateix va anunciar fa una setmana. L’ex responsable ja de Polítiques Econòmiques, Comerç, Indústria, Empresa, Ocupació i Innovació, ha agraït totes les manifestacions d’afecte i reconeixement rebudes: _«No era conscient que la percepció positiva del meu treball era tan gran, eixa és la major recompensa»._ Martínez ha assegurat que durant dos anys i mig ha intentat treballar amb iniciatives per tal de pal·liar i reactivar els sectors productius afectats i en benefici de tota la ciutadania.

I ha llançat un missatge de normalitat, ja que la persona que agafarà el testimoni, previsiblement al ple de novembre, **Vicenta Ferrer Alemany** (número 5 de Compromís +´Gandia unida) _«està al dia de totes les polítiques, perquè forma part del meu equip de treball des de l’inici de la legislatura. A més, la gestió de l’Ajuntament està en bones mans; vull agrair la col·laboració rebuda per tot el govern local, persones compromeses amb la ciutadania»._   

Finalment, ha tingut també paraules d’agraïment a l’oposició, de qui ha destacat _«l’esperit propositiu, llevat d’alguna eixida de to, que no sempre és l’habitual en política. La nostra obligació és buscar consens i acords, perquè així guanyem totes i tots»._  

**Mostres d’agraïments**

L’alcalde i la resta de portaveus dels grups municipals han coincidit a agrair-li l’esforç i la dedicació, amb iniciatives dirigides a l’impuls dels teixits productius, del comerç local, la xicoteta i mitjana empresa, sobretot en uns moments tan difícils. També han destacat l’aposta per la modernització i la transformació digital.

**José Manuel Prieto:** _«Ferran ha estat un excel·lent company de Govern, i un regidor dedicat a l’impuls econòmic de la seua ciutat, amb moltes bones iniciatives quan més les necessitàvem. En el pla personal, puc comprendre la seua marxa; e__n la vessant política, m’apena, però_ _tens l’agraïment infinit per la teua vocació impagable pel servei públic. Gràcies també en nom de tota la corporació»._

Visiblement emocionat, el vicealcalde i portaveu de Compromís +´ Gandia unida, **Josep Alandete**, ha assegurat que és un dia trist per al seu grup i per a _«totes les persones que hem compartit treball pel bé comú de la ciutadania. L’amic Ferran_ _ha aportat aire fresc a la política municipal i ha demostrat la seua indiscutible vàlua per a gestionar projectes molt ambiciosos i fonamentals a càrrec de la regidoria de Polítiques Econòmiques...__»._  Liderant la recuperació amb les ajudes a l'empresariat de manera ràpida i eficaç, combinant-les amb una aposta decidida per la seua modernització digital, amb iniciatives d'impuls i reactivació del nostre comerç local, amb accions com els Xecs Consum, Fira Mercat Gandia, el Market Place de Gandia Tiber.es, la creació de la marca 'Mercats de Gandia' i moltes altres.

D’igual manera, el portaveu socialista, **Vicent Mascarell,** ha destacat _«la previsió i la tenacitat que ha demostrat durant els mesos més complicats... Probablement, hem sigut la ciutat que més ràpides ha arbitrat les ajudes econòmiques per als sectors més castigats»._

Per la seua banda, el portaveu del Grup municipal del PP, **Víctor Soler**, ha assegurat que se’n va _«el millor regidor del govern, tal i com ha quedat palès en la forma de governar i l’actitud propositiva i oberta al diàleg»._

_«S’ha notat en la gestió la seua saviesa i experiència provinent del sector privat»_, posat en valor el regidor no adscrit, **Pascal Renolt.**

[Twittear](https://twitter.com/share)